en en en en af en en en en en en en en en af de fr af es nl de sq af pl nl de en af pl nl de pt af en af sv nl af pt fr en en en en en en en en en en en en en en en en en en en en en en en en en en en en en en en en en en af en en en en en en la en en en en en en nds en en en es es en
tyd Archives - Page 3 of 5 - The Word for Today
About the Pulpit Media Group
Dis nie genoeg om die regte antwoorde te hê nie; jy het die regte benadering nodig. Goeie idees en raad word gemors wanneer jy dit by mense se kele afdruk. Wysheid beteken om die regte ding, op die regte tyd, op die regte manier te sê. ‘Iemand wat kennis het, praat nie baie nie. Iemand met insig bly kalm.’ Jou pogings om iemand te help verander sal misluk, of erger, hulle wegstoot, tensy jy hulle met liefde en nederigheid benader. Die meeste mense weet reeds wat hulle probleem is. Die kans is goed dat hulle al ‘n rukkie daarmee worstel en diep binne-in hulle wil hulle beter doen. ‘Mooi woorde is soos heuning; dit is goed vir die gees en bevorderlik vir sy lewe’ (Spreuke 16:24 NLV). Jesus het gesê, ‘en julle sal begryp wat die waarheid beteken, en die waarheid sal julle vrymaak’ (Johannes 8:32 NLV). As mense dus nie die waarheid op die manier wat jy dit deel wil aanvaar nie, is die probleem dalk deels joune. Die voormalige Amerikaanse Senaat Kapelaan, Richard Halverson, skryf: ‘Jy kan jou idees aan mense as koeëls of as sade aanbied. Jy kan hulle skiet of hulle saai. Idees wat as koeëls gebruik word maak inspirasie en motivering dood. Idees wat as sade gebruik word skiet wortel, groei en dra vrugte in die lewe waarin hulle geplant is. Daar is egter ‘n risiko hieraan verbonde: Sodra dit deel word van die persoon waarin dit geplant is, sal jy waarskynlik geen krediet vir jou oorspronklike idee kry nie. As jy egter gewillig is om sonder die krediet klaar te kom, sal jy ‘n groot oes hê.’ Die woord vir jou vandag is dus: Kies die regte benadering.
Sielskos: Hand 22-23; Mark 5:11-20; Ps 144:9-15; Spr 11:12-13
Deur God gekies en aangestel (5)
Is jy so gefokus op jou moeilikhede dat jy vergeet dat God se Woord sê: ‘U goedheid en trou vergesel my al die dae van my lewe…’ (Psalm 23:6 NLV)? Ons weet van Job se teëspoed, maar ons vergeet dikwels dat dit net vir ‘n kort seisoen in ‘n andersins baie geseënde lewe was. Die tyd wat Josef in die tronk spandeer het is deur die jare van invloed en voorreg wat hy as die regterhand van die farao geniet het, oorskadu. Sukkel jy om jou seëninge te geniet omdat jy bang is dat dit nie gaan hou nie? Miskien het jy so gewoond aan teenspoed geraak dat jy jouself heeltyd daarvoor staal. Dit is tyd dat jy jouself ophou bekommer en begin om in God se beloftes aan jou te glo! Hy het jou nie sover gebring om jou net te verlaat nie. Nee, Hy het jou ‘…uitgekies om jou in staat te stel om te gaan vrugte dra…’ Dis God se plan dat jy blywende vreugde en sukses sal geniet! Die Bybel sê, ‘…Deur sy magtige bevel, hou [die Seun] die ganse heelal in stand…’ God spreek nie iets oor jou lewe uit en laat dit dan uitmekaar val nie. Hy sê, ‘…die woord wat uit my mond kom… [sal] die doel bereik waarvoor Ek dit gestuur het’ (Jesaja 55:11 NLV). In Genesis 1:14 sê God, ‘…Laat daar ligte wees in die hemelruim sodat dag en nag onderskei kan word…’ Raai wat? Dieselfde son skyn vandag omdat die Woord dit so beveel het – en dit sal môre ook skyn. As God dit vir ‘n lewelose objek soos die son sal doen, dink jy nie dat Hy ook vir jou sal sorg nie? Jy moet glo dat jy deur God geroep en gekies is!
Sielskos: Jer 33:1-36:26; Mark 1:35-39; Ps 32; Spr 9:10-16
Hoe om mense te help (1)
Die Bybel sê: ‘Petrus en Johannes was een middag op pad tempel toe. Dit was drie-uur, die gebedstyd. Net tóé word daar ‘n man aangedra wat van sy geboorte af lam was. Mense het hom daagliks laat sit… om by die tempelgangers te bedel. Petrus en Johannes wou net… ingaan, toe hy hulle sien en ‘n bydrae by hulle vra. Petrus kyk hom toe… stip aan, en sê: ‘Kyk na ons!’ Die verlamde man kyk toe na hulle in die verwagting dat hy ‘n bydrae gaan kry. Maar Petrus sê: ‘Geld het ek nie. Maar wat ek het, dít gee ek vir jou: Op gesag van Jesus Christus van Nasaret, staan op en loop!’ Petrus vat die man toe aan sy regterhand en help hom op. En onmiddellik het sy voete en enkels gesond en sterk geword’ (verse 1-7 NLV). Let twee dinge op: 1) Wonderwerke gebeur in allesdaage oomblikke. Hierdie man was heel waarskynlik aan Petrus en Johannes bekend, hulle het daagliks verby hom geloop. Hierdie dag was egter anders. Bonatuurlike geloof het in Petrus se hart opgekom en hy het die geleentheid aangegryp om God te verheerlik. 2) Jy moet voorbereid wees wanneer jou oomblik aanbreek. Jy kan nie gee wat jy nie het nie. Jy kan nie vertel wat jy nie weet nie. Jy kan nie deel wat jy nie voel nie. Niks word skielik geskep nie; dit neem tyd. Drie en ‘n half jaar van wandel met Christus, die aanhoor van sy boodskappe en die sien van sy wonderwerke, het die apostels vir hierdie oomblik voorberei. So ook die tien dae wat hulle pas in die kamer gevul met die Heilige Gees deurgebring het. Die woord vir jou vandag is dus: Om mense te kan help, moet jy voorbereid wees!
Sielskos: Gal 5:22; 1 Kor 13; Ef 3:14-21; Joh 15:1-17
‘Here, wat moet ek doen?’ (2)
Nog ‘n manier hoe God jou sal lei, is: Deur die innerlike aansporing van die Heilige Gees. Jy sal nie jou kinders toelaat om in die moeilikheid te kom as jy dit kan keer nie – en God sal ook nie. ‘want dit is God wat in julle harte werk en wat julle lus maak om die dinge te doen wat Hy graag wil hê…’ God sal jou die begeerte gee om sy wil te doen, plus die krag om dit te doen. Jy vra, ‘Maar hoe kan ek God se stem herken?’ Met tyd, deur toetse, deur ervaring en die meeste van alles, deur intimiteit met Hom. Wanneer ‘n geliefde jou bel, het hulle nie nodig om te sê, ‘Hello, dit is jou man of vrou wat praat nie.’ Jy ken hulle stem! Dis noodsaaklik om te leer om die innerlike aansporing van die Heilige Gees te herken, omdat jy die meeste probleme nie self sal kan oplos nie. ‘Die Here bepaal ‘n mens se lewe. Hoe kan ‘n mens verstaan wat met hom gebeur?’ (Spreuke 20:24 NLV). Wanneer alles oor en verby is, sal jy sê, ‘Ek het eerlikwaar nie self hierdie probleem opgelos nie. Dit moes God gewees het.’ Hoe langer jy saam met God wandel, hoe minder sal jy weet hoekom Hy jou lei soos Hy doen, maar jy sal verseker weet dat Hy jou wel lei. Hierdie wete sal jou keer op keer na Hom toe terugtrek om sy leiding te soek. Die apostel Judas het gesê, ‘…Maar nou voel ek verplig om aan julle te skryf en julle aan te spoor om aan te hou stry vir die geloofsbelydenis…’ (Judas vers 3 NLV). Daardie woorde – ‘nou voel ek verplig’ – is niks anders as die innerlike aansporing van die Heilige Gees nie.
Sielskos: Gen 30:25-31:55; Joh 13:18-38; Ps 2; Pred 3:1-4
1 Korintiërs 13:11 NLV
Mense met ‘n sterk geloof kan jou minderwaardig laat voel as jy jouself met hulle vergelyk. ‘n Bybelonderwyser skryf: ‘Ek het daardie geloofshelde bewonder wie se fleurige getuienisse almal geïnspireer het. Hulle het so veranderd, so seker van hulself, so stabiel voorgekom. Ek het gedink dat God se liefde volgens ‘n merietesisteem uitgedeel word. As ek vandag goed doen, sal Hy my liefhê. As ek misluk, sal Hy nie. Wat ‘n wipwarit! Ek het nie besef dat enigiets wat gebore word, tyd nodig het om te groei en in volwassenheid te ontwikkel nie. Ek het ‘n onmiddellike, kragtige, allesomvattende metamorfose verwag wat my in perfeksie sou transformeer.’ Voel jy dieselfde, asof daar iets verkeerd is met jou omdat jy nooit opmeet nie? Indien dit die geval is, lees die volgende: ‘Toe ek nog klein was, het ek gepraat soos ‘n kind, gedink soos ‘n kind, geredeneer soos ‘n kind. Maar noudat ek volwasse is, het ek die dinge van ‘n kind ontgroei.’ Jy begin as ‘n geestelike baba, dan word jy ‘n geestelike kind, dan ‘n geestelike tiener en uiteindelik word jy ‘n geestelike volwassene. Jy ‘arriveer’ egter nooit. Met jou doen-dit-jouself, vinnige geestelikheid sal jy net ander mense met ‘n valse sin van heiligheid probeer beïndruk. Dit sal jou keer om eerlik met God te wees en sal jou laat dink dat jy verder op jou geestelike reis is as wat jy regtig is. Onthou jy toe jy as kind jou ma se hoëhakskoene of jou pa se werkstewels aangetrek het? Maak nie saak hoe graag jy wou nie, jy kon hulle nie maak pas nie. Dit beteken nie daar was iets fout met jou nie; dit het net beteken dat jy op presies die regte plek vir jou ouderdom was.
Sielskos: Gen 13-16; Joh 11:45-57; Ps 118:10-18; Spr 31:10-13
Radio Cape Pulpit schedule
Radio I AM web schedule
Download the Radio Pulpit Apps
Let Radio Pulpit, Radio Cape Pulpit or I AM Youth Movement visit your church
For any enquiries, please contact our Counselling Service at
Tel: (012) 334 1320
Or send us a letter to:
Counselling, P O Box 3436, Pretoria, 0001.
Designed by Elegant Themes | Powered by WordPress